Diari Oficial de la Generalitat Valenciana


Sumari del DOGV 4922, del 12-01-2005 (2004/13320)

ORDE de 23 de desembre de 2004, de la consellera de Turisme, per la qual es desenvolupa el Decret 185/2004, d'1 d'octubre, del Consell de la Generalitat, que aprova el Reglament Orgànic i Funcional de la Conselleria de Turisme.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2004/12/23/(1)/dof/vci/html**

### Dades del document

Número de DOGV
:   4922

Data del DOGV
:   12-01-2005

Secció del DOGV
:   I. DISPOSICIONS GENERALS

Número del document
:   2004/13136


Data del document
:   23-12-2004

Organisme emissor
:   Conselleria de Turisme

Tipus de document
:   Ordre

Anàlisi jurídica

 Descriptors 

:   * Conselleria Turisme
    * reglament intern
    * legislació
    * administració regional

ORDE de 23 de desembre de 2004, de la consellera de Turisme, per la qual es desenvolupa el Decret 185/2004, d'1 d'octubre, del Consell de la Generalitat, que aprova el Reglament Orgànic i Funcional de la Conselleria de Turisme. [2004/13639]
  
El Decret 185/2004 d'1 d'octubre, de Govern Valencià, estructura la Conselleria de Turisme i atribueix les competències als òrgans que la integren.
  
Correspon ara conforme l'article 71 de la Llei 5/1983, de 30 de desembre, de Govern Valencià, el desenvolupament orgànic de la Conselleria al conseller, i també establir les funcions que han de desenvolupar els serveis que s'incardinen en els distints òrgans d'acord amb les competències que els han sigut atribuïdes.
  
Així mateix, han sigut emesos els informes favorables previstos en l'article 27.1.b de la Llei Funció Pública, en relació amb l'article 49 bis de la Llei de Govern Valencià.
  
Per això, i fent ús de les facultats que m'atribueix el Decret 185/2004, d'1 d'octubre, de Govern Valencià,
  
ORDENE
  
Primer. De la Secretaria Autonòmica de Turisme
  
1. D'acord amb el vigent Reglament Orgànic i Funcional de la Conselleria de Turisme, la Direcció General de Turisme d'Interior depén de la Secretaria Autonòmica de Turisme.
  
2. La Direcció General de Turisme d'Interior s'estructura en:
  
El Servici de Turisme d'Interior, que té encomanades les funcions següents:
  
- L'elaboració i proposta d'informes en les matèries de la Direcció General.
  
- La proposta, gestió i seguiment d'actuacions, en matèria de turisme d'interior.
  
- La proposta i tramitació de convenis i ajudes, en matèria de turisme d'interior.
  
3. Adscrits, així mateix, a la Secretaria Autonòmica de Turisme es troben:
  
1. Servici d'Assistència Turística i Incentius
  
Li corresponen les funcions de proposta de les línies d'actuació en matèria d'ajudes i subvencions a empreses turístiques i, en especial, les següents:
  
- Tramitació dels expedients d'ajudes i subvencions i coordinació de les actuacions de les unitats territorials.
  
- Elaboració d'anàlisi, propostes i plans d'actuació amb vista a la diversificació de l'oferta turística.
  
- Realització d'estudis dirigits a la determinació i el desenvolupament de nous productes turístics.
  
- Execució i seguiment de plans i programes en destinacions en col'laboració amb altres administracions.
  
2. Servici d'Ordenació i Inspecció d'Empreses Turístiques
  
Li corresponen les següents funcions d'informe, proposta i tramitació en les matèries següents:
  
- Elaboració d'estudis sobre normativa turística.
  
- Declaracions d'interés turístic.
  
- Declaració de municipis turístics i tramitació de convenis derivats de la Llei de Turisme.
  
- Autorització i Registre d'Empreses i Activitats Turístiques.
  
- Professions turístiques: habilitació de guies de turisme.
  
- Inspecció, disciplina i procediments sancionadors en matèria turística.
  
Segon. De la Sotssecretaria
  
1. D'acord amb el vigent Reglament Orgànic i Funcional de la Conselleria de Turisme, la Secretaria General Administrativa depén directament de la Sotssecretaria.
  
2. De la Secretaria General Administrativa depén el Servici d'Assumptes Generals i Servicis Administratius.
  
3. Al Servici d'Assumptes Generals i Servicis Administratius correspon:
  
- L'elaboració de l'avantprojecte de pressupostos de la Conselleria.
  
- El control i seguiment de l'execució pressupostària i les seues modificacions, així com la gestió econòmica d'ingressos i despeses en general.
  
- La tramitació i el seguiment de tots els expedients de la Conselleria que comporten despesa.
  
- L'organització de l'arxiu i registre general de documents.
  
- La supervisió i control de les despeses corrents.
  
- La gestió i tramitació d'expedients d'expropiació i contractació administrativa.
  
- La gestió de personal funcionari de la Conselleria.
  
- Elaboració i modificació de la proposta de relació de llocs de treball.
  
- La confecció i incidències de nòmina.
  
- El seguiment de control d'horari.
  
Tercer. Dels Servicis Territorials
  
Davant de cada servei territorial, en cada una de les capitals de les províncies d'Alacant, Castelló i València, els caps territorials desenvoluparan les funcions derivades de les competències previstes en l'article 12 del Reglament Orgànic i Funcional de la Conselleria.
  
La present Ordre produirà efectes a partir de l'endemà de la publicació en el Diari Oficial de la Generalitat Valenciana.
  
València, 23 de desembre de 2004
  
La consellera de Turisme i presidenta
  
de l'Agència Valenciana del Turisme,


Còpia Permalink ELI